මාවනැල්ල අම්බුලුගල ශ්‍රී දන්තපාය රජමහා විහාරස්ථානයේ පැරැණි විහාර මන්දිරයේ ආරක්ෂා සහිතව තැම්පත් කර තිබූ පෞරාණික වටිනාකමකින් යුත් බුද්ධ ප්‍රතිමා රැසක් සොරකම් කර ඇතැයි මාවනැල්ල පොලිසිය පවසයි.අගල් 14 ක් පමණ උසැති මිල කළ නොහැකි හිටි පිළිම වහන්සේ සහ තවත් වටිනාකමින් යුත් කුඩා බුද්ධ ප්‍රතිමා වහන්සේ රැසක් මෙසේ කොල්ල කා ඇත.හතරකෝරල මහ දිසාවේ ඓතිහාසික විහාරස්ථානයක් වන දන්තපාය රජමහා විහාරස්ථානය ශ්‍රී ලංකාව එක්සේසත් කළ හයවැනි පරාක්‍රමබාහු රජු විසින් කරවන ලද්දක් බව ඉතිහාසයෙන් සඳහන් වෙයි.මෙම විහාරස්ථානයේ වර්තමාන භාරකරු ලෙස ගල්බඩ කණිගඩ දෙකෝරලගේ ප්‍රදාන සංඝනායක ශාස්ත්‍රපති අරම සුමනධම්ම හිමියෝ කටයුතු කරති.උන් වහන්සේ මෙසේ පැවසුහ.